شێرزاد حەسەن
شێرزاد حەسەن (لەدایکبووی ١٩٥١ یان ١٩٥٢ لە ھەولێر) نووسەر، ھۆنەر و وەرگێڕی کوردە. ھەروەھا لە بواری بەرگریکردن لە مافی منداڵان و ژنان و پەروەردە و پاراستنی ژینگە چالاک بووە.

ژیان 
شێرزاد حەسەن لە ساڵی ١٩٥١ یان ١٩٥٢ لە گەڕەکی «خانەقا»ی شاری ھەولێر لەدایکبووە. چوار ساڵی قۆناغی خوێندنی سەرەتایی لە قوتابخانەی «پاشای گەورە» لە ڕەواندز تەواوکردووە، و پاشان پۆلی شەشی سەرەتایی لە قوتابخانەی «ئیبن خەلەکان» —کە گەڕاونەتەوە بۆ ھەولێر— تەواوکردووە. لە ساڵی ١٩٧٥ پلەی زانستیی بەکالۆریۆسی لە زمان و وێژەی ئینگلیزی لە زانکۆی بەغدا بەدەستھێناوە.

لە ئابی ١٩٧٧ لە ئامادەیی پیشەسازی کارەبا و ئەلکترۆنی سلێمانی دامەزراوە. پاشان لە کۆتاییی ساڵی ١٩٧٨ گواستراوەتەوە بۆ ئامادەیی بازرگانی سلێمانی. لە ساڵی ١٩٩٤ەوە تا حوزەیرانی ١٩٩٧ لە بەشی پەروەردە و ڕاگەیاندنی ڕێکخراوەی نێونەتەوەیی MGA سەر بە بەریتانیا کاری کردووە. بۆ ماوەی ٢ ساڵیش سەرنووسەری گۆڤاری «ئاوات» و «ھێڤی» بووە کە ڕێکخراوەکە بە ئامانجی ئاگادارکردنەوە منداڵان و قوتابیان لە بەرامبەر ترس و ھەڕەشەکانی مین دەری کردووە.

لە ھاوینی ساڵی ١٩٩٧ەوە بۆ ماوەی ١٠ مانگ لە شاری تامپێری لە فینلەندا پەنابەر بووە. لە بەھاری ١٩٩٨دا، گەڕاوەتەوە بۆ کوردستان. ھەر ئەوکات لەلایەن «یانەی قەڵەم» ی جیھانی بانگێشتی دیداری وێژەیی کراوە و تێیدا بە باسێکی وێژەیی بەشداری کردووە، کە تەوەری سەرەکی ئەو ساڵە بووە بەناوی «زمان و کەسایەتیی نووسەر».

لە حوزەیرانی ١٩٩٨ەوە تا ساڵی ٢٠٠٣، لە ڕێکخراوی یونیسکۆ کاری کردووە، کە ئەندامی کارای پڕۆگرامەکان بوو و کاری سەرەکی پەیوەندی بە ھاوکاریی نێوان ڕێکخراوەکە لەگەڵ دەزگای پەروەردەی کوردستان و قۆناغی خوێندنی باڵاوە ھەبوو.

لە ھاوینی ساڵی ٢٠٠٣ تا ھاوینی ٢٠٠٧، وەک سەرپەرشتیاری پسپۆڕی کاری دەکرد. لە. مانگی ئەیلوولی ٢٠٠٧ەوە ڕاسپێردراوە بە ڕاپەڕاندنی کارووباری ڕاگەیاندن و بەدواداچوونی کێشە و گرفتەکانی پەروەردە لە پارێزگای سلێمانی.

بەرھەمەکان

وەرگێڕان 
پتر لە بیست پەرتووکی وەرگێڕان لە بواری ھۆنراوە، چیرۆک، ڕۆمان، شانۆگەری، دەروونناسی، ھونەر، ڕاگەیاندن، کۆمەڵناسی و ڕامیاری ھەیە کە لە ئینگلیزییەوە کراوون بە کوردی:

ھۆنراوە 
 «قەلەڕەش و زەنگەکان» گوڵبژێرێک لە ھۆنراوەی بیانی
 «باڵەکانی فریشتە» کۆمەڵەھۆنراوە
 «دوو ژن و دوو پیاو» کۆمەڵەھۆنراوە

وتار 
 "لە ستایشی وێژەدا" کۆمەڵەوتار
 «جەنگاوەری ڕۆشنایی» لە نووسینی پاولۆ کۆئیلیۆ
 "حەقتە بزانی؟" کۆمەڵەوتار لە نووسینی ژان پۆل مارتۆز

دەروونناسی 
 «چۆن دەبیت بە باشترین ھاوڕێی خۆت»
 «تۆ بەسەر خۆتدا زاڵیت؟» لە نووسینی وێندی گرانت

چیرۆک 
 «گەنجە ئازاکەی سەر جۆلانەکە» ھەڵبژاردەیەک لە چیرۆکی بیانی
 «یادگارەکانی قەڵەڕەشێک» کۆمەڵەچیرۆک
 «فرمێسکەکانی کوکوختی» کۆمەڵەچیرۆک

شانۆنامە 
 شانۆنامەی «پەڕ بە سەر» لە نووسینی ناسلین هوسورن
 شانۆنامەی «مارا سات» لە نووسینی پیتەر ڤایس
 شانۆنامەی «فریشتەیەک لە بابل دادەبەزێت» لە نووسینی فریدریش دێرنمات
 شانۆنامەی «مەرگەساتی شا لیر» لە نووسینی ویلیام شێکسپیر
 شانۆنامەی یەک پەردەیی «کسلینی ھولیان، یان پیرەژنە ھەژارەکە» لە نووسینی ولیەم بەتلەر بیتس
 شانۆنامەی یەک پەردەیی «ڕمان» لە نووسینی سۆل بێلۆ
 شانۆنامەی «فریشتەیەک لە بابل دادەبەزێت» لە نووسینی فریدریش دێرنمات
 شانۆنامەی گوندەکانی بەرەو مانگ ھەڵدەکشن (لە عەرەبییەوە) فرحان بلبل
 شانۆنامەی بە تووڕەیی ئاوڕێک لە ڕابردوو بدەرەوە لە نووسینی جۆن ئۆزبۆرن

ڕۆمان 
 «ژیان وا لە شوێنێکی دیکە» لە نووسینی میلان کوندێرا

پەرتووکەکانی زانکۆی ئۆکسفۆرد 
 «ڕامیاری» لە نووسینی کێنت مێنوک

ھۆنراوە 
 دیوانی «دارشەقەکانی نیشتمان و دوا ورتەورتی من» کۆی شیعرەکانی شێرزاد حەسەن لە ١٩٧٩ەوە ھەتا ٢٠١١، چاپی یەکەم: سلێمانی: چاپخانەی ڕەنج، ٢٠١٢

ڕۆمان 
 دوا شەوی دابەزینی عیسا
 ژنێک بەسەر منارەوە
 پێدەشتی کارمامزە کوژراوەکان
 تەمی سەر خەرەند

کورتەڕۆمان (نۆڤلێت) 
 حەسار و سەگەکانی باوکم
 خەونی جاڵجاڵۆکەکان
 ژنێکی منگن

کۆمەڵەچیرۆک 
 تەنیایی (١٩٨٣)
 گوڵی ڕەش
 گەڕەکی داھۆڵەکان
 پیرەپەپوولەکانی ئێواران

چیرۆک 
 گوناحی سپی
 میم
 من و قالە و سەگەکەی باڤلۆڤ
 ڕەنگاڵە
 زەلکاو
 گەمەی گۆڕینەوەی قەڕەوێڵەکان
 کوودەتای کەروێشکەکان
 ماڵێک لە ئاو
 مارلین
 تابلۆیەکی ناتەواو

کۆمەڵەوتار 
 بێ کتێب ھەڵناکەم
 دوژمنی گەل و مێگلیزم
 دەرۆزەکەرەکانی سەربەستی
 کارگەکانی تابووت

نامیلکە 
 «منداڵێکی نوێ» لە نووسینی ئۆشۆ و شێرزاد حەسەن.

تێبینییەکان

سەرچاوەکان 

 ژیاننامە لە ماڵپەڕی تایبەتی شێرزاد حەسەندا
 ماڵپەڕی تایبەتی شێرزاد حەسەن

بەستەرە دەرەکییەکان 
 

شێرزاد حەسەن
شاعیران بە زمانی کوردی
زیندووان
خەڵکی ھەولێر
نووسەرانی کورد
ڕۆشنبیرانی کورد
شاعیرانی عێراقی بە زمانی کوردی
شاعیرانی عێراقی سەدەی ٢٠ەم
شاعیرانی عێراقی سەدەی ٢١ەم
ڕۆماننووسانی کورد
وەرگێڕەکانی ئینگلیزی–کوردی
نووسەرانی کوردیی ناوەندی
شاعیرەکانی کوردیی ناوەندی